CELEX: 32020R0868
Language: el
Date: 2020-06-18 00:00:00
Title: Εκτελεστικός κανονισμός (ΕΕ) 2020/868 της Επιτροπής της 18ης Ιουνίου 2020 για την κατάργηση του εκτελεστικού κανονισμού (ΕΕ) 2016/1140 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

25.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 201/5
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/868 ΤΗΣ ΕΠΙΤΡΟΠΗΣ
         της 18ης Ιουνίου 2020
         για την κατάργηση του εκτελεστικού κανονισμού (ΕΕ) 2016/1140 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Με τον εκτελεστικό κανονισμό (ΕΕ) 2016/1140 (2), η Επιτροπή κατέταξε στη συνδυασμένη ονοματολογία που παρατίθεται στο παράρτημα I του κανονισμού (ΕΟΚ) αριθ. 2658/87 του Συμβουλίου (3) δύο προϊόντα, το ένα σε μορφή αυτοθερμαινόμενου επιθέματος και το άλλο σε μορφή αυτοθερμαινόμενης ζώνης για την ανακούφιση του πόνου, στον κωδικό ΣΟ 3824 90 96 ως άλλα χημικά προϊόντα ή παρασκευάσματα.
                  
               
                     (2)
                  
                  
                     Στην απόφασή του στην υπόθεση C-182/19 (4), το Δικαστήριο αποφάνθηκε ότι ο εκτελεστικός κανονισμός (ΕΕ) 2016/1140 είναι ανίσχυρος.
                  
               
                     (3)
                  
                  
                     Για λόγους ασφάλειας δικαίου, πράξη που έχει κηρυχθεί ανίσχυρη από το Δικαστήριο θα πρέπει να απαλείφεται επίσημα από την έννομη τάξη της Ένωσης.
                  
               
                     (4)
                  
                  
                     Ως εκ τούτου, ο εκτελεστικός κανονισμός (ΕΕ) 2016/1140 θα πρέπει να καταργηθεί.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα.
                  
               
                     (6)
                  
                  
                     Δεδομένου ότι ο εκτελεστικός κανονισμός (ΕΕ) 2016/1140 δεν μπορεί να εφαρμοστεί μετά την απόφαση του Δικαστηρίου της 26ης Μαρτίου 2020, προκειμένου να εξασφαλιστεί ασφάλεια δικαίου και νομική σαφήνεια, ο παρών κανονισμός θα πρέπει να τεθεί σε ισχύ επειγόντως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
                         
                     
                     
                        Ο εκτελεστικός κανονισμός (ΕΕ) 2016/1140 καταργείται.
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 18 Ιουνίου 2020.
            
               
                  Για την Επιτροπή
               
               
                  εξ ονόματος της Προέδρου,
               
               Philip KERMODE
               
                  Ασκών καθήκοντα Γενικού Διευθυντή
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Εκτελεστικός κανονισμός (ΕΕ) 2016/1140 της Επιτροπής, της 8ης Ιουλίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία (ΕΕ L 189 της 14.7.2016, σ. 1).
         
            (3)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (EE L 256 της 7.9.1987, σ. 1).
         
            (4)  Απόφαση του Δικαστηρίου της 26ης Μαρτίου 2020, Pfizer Consumer Healthcare Ltd, C-182/19, ECLI:EU:C:2020:243.